Mafên kesên LGBT li Erebistana Siûdî
Kesên Lezbiyen, gey, bîseksuel, transgender (anku kesên êlcîbîtî LGBT) li Erebistana Siûdî bi zordarî û pirsgirêkên qanûnî yên dijwar re rû bi rû dimînin, ku niştecihên ne LGBT rastî wan nayin. Hevzayendîtî bi tevahî neqanûnî ye. Mafên kesên LGBT ji aliyê hikûmeta Erebistana Siûdî ve nayin naskirin. Qanûna sûcê ya Erebistana Siûdî ji şerîeta îslamê ji qurana ji sedsala 7an hatiye wergirtin. Zagonên dij-LGBT vedigerin çîroka Lût. Digel vê yekê ku ne di quranê de û ne jî di wê demê de nav û peyvek ji bo hevzayendîtiyê tune bû, misilmanên kevneperest bawer dikin ku çîroka Lût bi taybetî behsa çalakiyên hevzayend dike. Hevzayendîtî û transgender bi gelemperî wekî çalakiyên bêexlaqî û bêedebî têne dîtin, û qanûn kiryarên hevzayend bi cezayê darvekirinê, zindana heta hetayê, cezayê pere, dersînorkirin û qamçiyan ceza dike; "kastrasyona kîmyewî" jî hatiye bikaranîn. Di lêpirsîn û binçavkirinan de lêdan û îşkence tên bikar anîn. Şîdeta civakê li dijî kesên LGBT pêk tê.